**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

**Jegyzőkönyv**

**Készült:** Mónosbél Községi Önkormányzat Képviselő-testületének 2019. december 11. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Mónosbél Község Önkormányzatának 2020. évi belső ellenőrzési terve
2. Központi háziorvosi ügyelet önkormányzati kiegészítése
3. A polgármester 2019. évi szabadságának igénybevételéről tájékoztató
4. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 105/2019. (XII.11.) | Mónosbél Község Önkormányzatának 2020. évi belső ellenőrzési terve | 2019. december 31. |
| 106/2019. (XII.11.) | Központi háziorvosi ügyelet önkormányzati kiegészítése | 2019. december 31. |
| 107/2019. (XII.11.) | A polgármester 2019. évi szabadságának igénybevételéről tájékoztató | azonnal |
| 108/2019. (XII.11.) | Beszámoló a Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósításáról | azonnal |
| 109/2019. (XII.11.) | Beszámoló a Bélapátfalva – Bükkszentmárton – Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról | azonnal |
| 110/2019. (XII.11.) | Beszámoló a Mónosbél Község Polgármesterének 2018. október 1. – 2019. szeptember 30. között átruházott hatáskörökben hozott döntéseiről | azonnal |
| 111/2019. (XII.11.) | A településfejlesztéssel, településrendezéssel és településkép védelemmel összefüggő partnerségi egyeztetési eljárás lezárása | azonnal |

|  |  |
| --- | --- |
| ***Rendelet száma*** | ***Tárgya*** |
| 18/2019. (XII.18.) | Mónosbél Község Önkormányzat Képviselő-testületének a településkép védelméről szóló 15/2017. (XII.29.) önkormányzati rendelet módosítása |

Mónosbél, 2019. december 11.

 Varga Sándorné Dudásné dr. Géczi Erika

 polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2019. december 11. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

 Antal József testületi tag-alpolgármester

 Dr. Országh-Matisz Lilla testületi tag

 Hajnákné Koós Zsuzsanna testületi tag

 Surányi Józsefné testületi tag

**Hivatalból jelen van:** Dudásné dr. Géczi Erika jegyző

Fodor Klára jegyzőkönyvvezető

Varga Sándorné polgármester:

Köszönti a képviselő-testület tagjait és Dudásné dr. Géczi Erika jegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a meghívóban szereplő napirendi pontok kiegészítésére az alábbiak szerint:

**NAPIREND**

1. Mónosbél Község Önkormányzatának 2020. évi belső ellenőrzési terve
2. Központi háziorvosi ügyelet önkormányzati kiegészítése
3. A polgármester 2019. évi szabadságának igénybevételéről tájékoztató
4. A Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósításáról
5. Bélapátfalva – Bükkszentmárton - Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról
6. Mónosbél Község Polgármesterének 2018. október 1. – 2019. szeptember 30. között átruházott hatáskörökben hozott döntéseiről
7. Mónosbél Község Önkormányzat Képviselő-testületének a településkép védelméről szóló 15/2017. (XII.29.) önkormányzati rendelet módosításáról
8. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

**I. Napirend**

**Mónosbél Község Önkormányzatának 2020. évi belső ellenőrzési terve**

Varga Sándorné polgármester

Elmondja, hogy Mónosbél Község Önkormányzata 2020. évi ellenőrzési tervének megállapításáról szóló előterjesztést minden képviselő-testületi tag megkapta. A Hivatal a belső ellenőrzési feladatainak ellátásáról külső szolgáltató bevonásával gondoskodik. A szolgáltató elkészítette a 2020. évre vonatkozó belső ellenőrzési tervet, az ellenőrzés tárgya az önkormányzat 2018-2019. évi saját működési bevételi előirányzatainak teljesítése, a hátralékok beszedésére tett intézkedések hatékonysága és eredményessége.

Mivel javaslat, észrevétel nem volt, kéri a képviselő-testület tagjait, hogy szavazzanak a 2020. évre vonatkozó belső ellenőrzési tervről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**105/2019. (XII.11.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta Mónosbél Község Önkormányzata 2020. évi ellenőrzési ütemtervét. (2. sz. melléklet)

Határidő: 2019. december 31.

Felelős: jegyző

**II. Napirend**

**Központi háziorvosi ügyelet önkormányzati kiegészítése**

Varga Sándorné polgármestere:

Elmondja, hogy minden képviselő-testületi tag megkapta az anyagot, az Agria - Ügyelet Egészségügyi Szolgáltató Kft az önkományzati hozzájárulás összegének felülvizsgálatát kéri a Képviselő-testülettől, mely a jelen 40 Ft/fő/hó-ról 80 Ft/fő/hó-ra történő emelését jelentené. Mivel kérdés, javaslat nem volt, kéri a képviselő-testület tagjait, hogy szavazzanak a központi háziorvosi ügyelet önkormányzati kiegészítéséről, amely a jelen 40 Ft/fő/hó-ról legfeljebb 80 Ft/fő/hó-ra módosul.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**106/2019. (XII.11.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta, hogy Mónosbél település háziorvosi központi ügyeleti feladatainak ellátására 2020. január 1. napjától 2020. december 31. napjáig terjedő határozott időre. Feladat-ellátási szerződést köt az AGRIA-Ügyelet Egészségügyi Szolgáltató Kft-vel (3300 Eger Szálloda u. 2/a., cg.: 10-09-023964, képviseli: Dr. Horváth Gábor Miklós). Az ügyelet működéséhez az Önkormányzat legfeljebb 80 Ft/fő/hó támogatást nyújt.

A Képviselő-testület felhatalmazza Varga Sándorné polgármestert a Feladat-ellátási szerződés aláírására.

Határidő: 2019. december 31.

 Felelős: jegyző

**III.NAPIREND**

**A polgármester 2019. évi szabadságának igénybevételéről tájékoztató**

Varga Sándorné polgármestere:

Tájékoztatja a képviselő-testületi tagokat, hogy a polgármester 2019. évi szabadságának igénybevételéről szóló előterjesztést mindenki megkapta. Ismerteti, hogy új jogviszonya kezdetétől 2019. december 31. napig 10 munkanap szabadságra jogosult, melyből 2019. november 30. napig szabadságot nem vett igénybe. Elmondja, hogy amennyiben az esedékesség évében nem veszi ki jogosult szabadságát, akkor a következő év március 31-ig kell igénybe kell venni. Kéri a képviselő-testület tagjait, hogy szavazzanak a polgármester 2019. évi szabadságának igénybevételéről, az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal a következő határozatot fogadta el.

**107/2019. (XII.11.) Képviselő-testületi határozat**

Mónosbél Községi Önkormányzat Képviselő-testülete Varga Sándorné főállású polgármester 2019. évi szabadságának igénybevételéről a tájékoztatást elfogadja.

 Határidő: azonnal

Felelős: polgármester

**IV.NAPIREND**

**A Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósításáról**

Varga Sándorné polgármester

Elmondja, hogy a Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósításáról szóló előterjesztést minden képviselő-testületi tag megkapta. A Bélapátfalvai Gyermekjóléti és Szociális Társulás létrehozásáról szóló Társulási Megállapodás 8.2 pontja szerint a társult önkormányzatok polgármesterei évente legalább egyszer beszámolnak a képviselő-testületeknek a Társulás tevékenységéről, a közösen fenntartott intézmény pénzügyi helyzetének, a társulási cél megvalósulásának alakulásáról. A beszámoló a 2018. október 1 – 2019. szeptember 30. közötti időszak adatait és pénzügyi jelentését tartalmazza. Kéri a képviselő-testület tagjait, hogy szavazzanak a Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósításáról szóló beszámolóról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**108/2019. (XII.11.) Képviselő-testületi határozat**

Mónosbél Községi Önkormányzat Képviselő-testülete a Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósításáról készített beszámolót megtárgyalta és elfogadta.

 Határidő: azonnal

 Felelős: polgármester

**V.NAPIREND**

**Bélapátfalva-Bükkszentmárton-Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról**

Varga Sándorné polgármester:

Elmondja, hogy a Képviselő-testületi tagok megkapták a Bélapátfalva-Bükkszentmárton-Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról szóló előterjesztést. A Bélapátfalva-Bükkszentmárton-Mónosbél Köznevelési Intézményfenntartó Társulás létrehozásáról szóló Társulási Megállapodás 10. pont b) alpontja szerint a társult önkormányzatok polgármesterei évente legalább egyszer beszámolnak a képviselő-testületeknek a Társulás tevékenységéről, a közösen fenntartott intézmény pénzügyi helyzetének, a társulási cél megvalósulásának alakulásáról. A beszámoló a 2018. október 1 – 2019. szeptember 30. közötti időszak adatait és pénzügyi jelentését tartalmazza.

Mivel kérdés, észrevétel nem volt kéri a Képviselő-testület tagjait, hogy szavazzanak a Bélapátfalva-Bükkszentmárton-Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**109/2019. (XII.11.) Képviselő-testületi határozat**

Mónosbél Községi Önkormányzat Képviselő-testülete a Bélapátfalva-Bükkszentmárton-Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról készített beszámolót megtárgyalta és elfogadta.

 Határidő: azonnal

 Felelős: polgármester

**VI.NAPIREND**

**Mónosbél Község Polgármesterének 2018. október 1. – 2019. szeptember 30. között átruházott hatáskörökben hozott döntéseiről**

Varga Sándorné polgármester:

Tájékoztatja a képviselő-testületi tagokat, hogy a polgármester 2018. október 1. – 2019. szeptember 30. között átruházott hatáskörökben hozott döntéseiről szóló előterjesztést mindenki megkapta. Mivel kérdés, észrevétel nem volt kéri a Képviselő-testület tagjait, hogy szavazzanak Mónosbél Község Polgármesterének 2018. október 1. – 2019. szeptember 30. között átruházott hatáskörökben hozott döntéseiről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**110/2019. (XII.11.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta Mónosbél Község Polgármesterének 2018. október 1.– 2019. szeptember 30. között átruházott hatáskörökben hozott döntéseiről szóló beszámolóját.

 Határidő: azonnal

 Felelős: polgármester

**VII.NAPIREND**

**Mónosbél Község Önkormányzat Képviselő-testületének a településkép védelméről szóló 15/2017. (XII.29.) önkormányzati rendelet módosítása**

Varga Sándorné polgármester

Elmondja, hogy a Képviselő-testület megkapta az előterjesztést Mónosbél Község Önkormányzat Képviselő-testületének a településkép védelméről szóló 15/2017. (XII.29.) önkormányzati rendelet módosításáról. A partnerségi egyeztetési eljárás lezárult, az észrevételek beépültek a rendelet tervezetbe. Kéri a Képviselő-testület tagjait, hogy szavazzanak a településfejlesztéssel, településrendezéssel és településkép védelemmel összefüggő partnerségi egyeztetési eljárás lezárásáról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**111/2019. (XII.11.) Képviselő-testületi határozat**

Mónosbél Község Önkormányzatának Képviselő-testülete – a településkép védelméről szóló 2016. évi LXXIV. törvény alapján a módosítani tervezett településképi rendelet vonatkozásában a településfejlesztéssel, településrendezéssel és településkép védelemmel összefüggő partnerségi egyeztetés szabályairól szóló 7/2017. (IX.8.) önkormányzati rendelet szerinti partnerek véleményét kikérte.

Az egyeztetés során vélemény, észrevétel nem érkezett, ennek megfelelően a képviselő-testület a partnerségi egyeztetési eljárást lezárja.

 Határidő: azonnal

 Felelős: polgármester

Kérdezi a Képviselő-testület tagjait van-e kérdés, észrevétel. Kéri szavazzanak a településkép védelméről szóló 15/2017. (XII.29.) önkormányzati rendelet módosításáról.

A döntéshozatalban résztvevők száma 5 fő.

Mónosbél Község Önkormányzat Képviselő-testülete 5 igen szavazattal elfogadta Mónosbél Község Önkormányzat Képviselő-testületének 15/2017. (XII. 29.) önkormányzati rendeletét a településkép védelméről szóló **18/2019. (XII.18.)** önkormányzati rendelet módosításáról.

**VIII.NAPIREND**

**Egyéb ügyek, indítványok**

Varga Sándorné polgármester:

Kérdezi, van-e valakinek észrevétele, indítványa.

Hajnákné Koós Zsuzsanna testületi tag:

Észrevételezi, hogy a közmegvilágítás a Petőfi utcában nem jól működik.

Varga Sándorné polgármester:

Mivel más ügy, indítvány nem volt, megköszöni a képviselő-testület tagjainak az ülésen való részvételt és az ülést bezárja.

k.m.f.

 Varga Sándorné Dudásné dr. Géczi Erika

 polgármester jegyző